Ńnə́m ó nə́ miǹtag wábɔ nâ asú á fyɛ̂ á ńgūmā, həda á miǹtyé ńsísīm wâku sɔ́m. 14Ǹnə́m ḿfəfə́g wádzə̄ŋ fəg, anyu ákúd mod lâbɔ hə mam mə́ ákúd ! 15Məmǒs mə́ mod amalá mə́sə̄ mə́ nə abé, hədá enyiŋ mod mvɔ̌m é nə̄ ngul abóg yā á nə́ tə man ! 16Lə́ nə m̀bəŋ ábi byə́m bí mɔ́ ábɔ̄d ai wɔ̌ŋ Zāmbá a lodo ezɔ̌b ákúmá ǹnə́m ó kə̄lə́ wā á yób. 17Esə̌ŋ bitutugǎ yā bávə́ wā ai m̀bəmbə ǹnə́m é nə m̀bəŋ ádī, a lodo ngúmā nyag mə́vɔ́ŋ ǹkidán ai zíŋ[1]. 18Mod məlíŋiná a dudu bitɔm, mod odzíbí a vaŋ ndǔm. 19Zěn ǹtə́tə̄g mod e nə anə́ óngōla biyoá, zěn bəsósōō bə́ bod e nə ǹnómo zěn. 20M̀fəfə́g mɔ́n o nə miǹtag mí ésīá, akúd mod lâbyandi nyiá. 21Akúd mod lâtag ai akúd díé, hədá m̀fəfə́g mod wâwulu á tə́tə̄lə́ zěn. 22Abuí miǹtsogán láwū ńtud ású ńdzə́mə̄ná bələ́b, ai abuí bələ́b miǹtsogán mí ngadúgan tə́bə̄ á zēn.